CELEX: 62011CB0522
Language: el
Date: 2013-03-21 00:00:00
Title: Υπόθεση C-522/11: Διάταξη του Δικαστηρίου (τρίτο τμήμα) της 21ης Μαρτίου 2013 [αίτηση του Giudice di pace di Lecce (Ιταλία) για την έκδοση προδικαστικής αποφάσεως] — Ποινική δίκη κατά Abdoul Khadre Mbaye (Άρθρο 99 του Κανονισμού Διαδικασίας — Χώρος ελευθερίας, ασφάλειας και δικαιοσύνης — Οδηγία 2008/115/ΕΚ — Κοινοί κανόνες και διαδικασίες για την επιστροφή των παρανόμως διαμενόντων υπηκόων τρίτων χωρών — Εθνική νομοθεσία προβλέπουσα την επιβολή ποινικών κυρώσεων σε περίπτωση παράνομης διαμονής)

1.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/16
            
         Διάταξη του Δικαστηρίου (τρίτο τμήμα) της 21ης Μαρτίου 2013 [αίτηση του Giudice di pace di Lecce (Ιταλία) για την έκδοση προδικαστικής αποφάσεως] — Ποινική δίκη κατά Abdoul Khadre Mbaye
   (Υπόθεση C-522/11) (1)
   
   (Άρθρο 99 του Κανονισμού Διαδικασίας - Χώρος ελευθερίας, ασφάλειας και δικαιοσύνης - Οδηγία 2008/115/ΕΚ - Κοινοί κανόνες και διαδικασίες για την επιστροφή των παρανόμως διαμενόντων υπηκόων τρίτων χωρών - Εθνική νομοθεσία προβλέπουσα την επιβολή ποινικών κυρώσεων σε περίπτωση παράνομης διαμονής)
   2013/C 156/25
   Γλώσσα διαδικασίας: η ιταλική
   
      Αιτούν δικαστήριο
   
   Giudice di pace di Lecce
   
      Ποινική δίκη ενώπιον του αιτούντος δικαστηρίου κατά
   
   Abdoul Khadre Mbaye
   
      Αντικείμενο
   
   Αίτηση προδικαστικής αποφάσεως — Ufficio del Giudice di Pace di Lecce — Ερμηνεία του άρθρου 2, παράγραφος 2, στοιχείο β', καθώς και των άρθρων 6, 7 και 8 της οδηγίας 2008/115/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τους κοινούς κανόνες και τις διαδικασίες στα κράτη μέλη για την επιστροφή των παρανόμως διαμενόντων υπηκόων τρίτων χωρών (ΕΕ L 348, σ. 98) — Εθνική νομοθεσία προβλέπουσα την επιβολή προστίμου ύψους 5 000 έως 10 000 ευρώ σε αλλοδαπό ο οποίος εισήλθε παρανόμως και διέμεινε παρανόμως στο εθνικό έδαφος — Επιτρεπτό του χαρακτηρισμού ως ποινικού αδικήματος της παράνομης διαμονής — Επιτρεπτό της άμεσης απελάσεως, αντί της επιβολής του προστίμου, για χρονικό διάστημα τουλάχιστον πενταετίας
   
      Διατακτικό
   
   
               1)
            
            
               Οι υπήκοοι τρίτων χωρών που διώκονται ή καταδικάζονται για το ποινικό αδίκημα της παράνομης διαμονής που προβλέπεται από τη νομοθεσία κράτους μέλους δεν μπορούν, όσον αφορά αυτό και μόνον το ποινικό αδίκημα της παράνομης διαμονής, να εξαιρούνται από το πεδίο εφαρμογής της οδηγίας 2008/115/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τους κοινούς κανόνες και τις διαδικασίες στα κράτη μέλη για την επιστροφή των παρανόμως διαμενόντων υπηκόων τρίτων χωρών, δυνάμει του άρθρου 2, παράγραφος 2, στοιχείο β', αυτής.
            
         
               2)
            
            
               Η οδηγία 2008/115 δεν αποκλείει τη νομοθεσία κράτους μέλους, όπως η επίμαχη στην υπόθεση της κύριας δίκης, η οποία προβλέπει σε περίπτωση παράνομης διαμονής υπηκόων τρίτων χωρών την επιβολή προστίμου, το οποίο μπορεί να αντικατασταθεί από ποινή απελάσεως, εφόσον ωστόσο αυτή η δυνατότητα αντικαταστάσεως μπορεί να χρησιμοποιηθεί μόνον αν η κατάσταση του ενδιαφερομένου αντιστοιχεί σε μία από τις καταστάσεις που προβλέπει το άρθρο 7, παράγραφος 4, της οδηγίας αυτής.
            
         
      (1)  JO C 370 du 17.12.2011.